《至白水主人饮至海棠下花已离披》
宋代·赵文

昨日泥中人，今日花下客。
即时一杯酒，已胜风雨黑。
我来后花时，不及秾艳色。
生与天作花，已是花命厄。
沾茵与堕溷，要亦随所适。
谁能长腴红，而不变衰白。
惟应感流光，有酒日鼓瑟。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。